Аҟәа, Ахаша ауха, 400-ҩыуаак
инарзынаҧшуа Аҧсны арҧарцәеи аҭыҧҳацәеи, здунеи зыҧсахыз Аҧсны
аҳәынҭқарра аҩбатәи Ахада Сергеи Багаҧшь ихьӡала Аҟәа амҩадуқәа
рҟны иадыркит агәаларшәара ацәашьқәа.
Аҿар ацәашьқәа аркны ианысит
Аиааира апроспект, анаҩс рхы дырхеит Аҧсны аҳәынҭқарра Ахада
иҧсыбаҩ ахьыкҿоу иҩнахьы. Урҭ халеит аабатәи аихагылахь,
аҳәынҭқарра Ахада иуадахь, иҿаҧхьа даҽазныкгьы ихырхәеит, илбааны
рцәашьқәа кны еикәшаны игылеит.
Аҧсыжра аламҭалазы ҳара
иҳаӡбеит акциа Агәаларшәара ацәашьы амҩаҧгара, зыҧсҭазаара
иалҵыз Аҧсны аҳәынҭқарра Ахада ихьӡала, - иҳәеит акциа аиҿкааҩцәа
ируаӡәкыз Алиас Аҩыӡба. Уи иазгәеиҭеит, Багаҧшь Аҧсны аҭоурых
аҟны аҿар ирзааигәаз аӡәы иакәны дшаанхо. Уи аҿар ҳҟынӡа ихы
наигон, ианакәзаалак ҳгәы иҵхоз азҵаарақәа рзыӡырҩрра дазыхиан. Уи
еснагь адгылара ҳаиҭон. Ҳара ҳхы-ҳгәы далоуп, - иҳәеит Аҩыӡба.
Акциа алахәцәа ииасуаз
ирзыршон алахьеиқәратә цахақәа.
Сергеи Уасил-иҧа Багаҧшь
иҧсҭазаара далҵит 63 шықәса дшырҭангылаз, Москва, иҳаҩсыз
амҽышазы, ирҧҳа аҟны имҩаҧгаз аҧҟара иахҟьаны. Ас еиҧш акциа
мҩаҧысхьан Аҧсны аҳәынҭқарра раҧхьатәи Ахада иҧсҭазаара даналҵыз.
01.06.2011
Аофициалтә Саит Аҧсны
Аҳәынҭқарра Ахада